
вх.№ ОС-375/21.06.2021 г.
ДО
ОБЩИНСКИ СЪВЕТ
ЗЛАТОГРАД 
ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Съгласуване на предложение за изменение на Подробен устройствен план – План за регулация (ПУП – ПР) в обхват на Урегулиран поземлен имот (УПИ) ХІІ-Търговия и услуги, кв.46 по ПУП на гр.Златоград (ПИ с идентификатор 31111.35.740 по Кадастрална карта на гр.Златоград), УПИ ХІ-За автобусна спирка, кв.46 по ПУП на гр.Златоград (ПИ с идентификатор 31111.35.739 по Кадастрална карта на гр.Златоград) и прилежаща тротоарна площ, част от ПИ с идентификатор31111.35.703
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило заявление с вх.№ 52-00-450/25.05.2021г. от Община Златоград – Кмет Мирослав Янчев и ЕТ „Ели-75-Елка Арнаудова“ с искане за изменение на Подробен устройствен план – План за регулация (ПУП – ПР) в обхват на Урегулиран поземлен имот (УПИ) ХІІ-Търговия и услуги, кв.46 по ПУП на гр.Златоград (ПИ с идентификатор 31111.35.740 по Кадастрална карта на гр.Златоград) и УПИ ХІ-За автобусна спирка, кв.46 по ПУП на гр.Златоград (ПИ с идентификатор 31111.35.739 по Кадастрална карта на гр.Златоград).

С представеното предложение за изменение се предвижда да се променят западната и южната регулационни линии на УПИ ХІІ-Търговия и услуги, кв.46 по ПУП на гр.Златоград, като се включат част от ПИ с идентификатор 31111.35.739 /УПИ ХI–автобусна спирка, кв.46 по ПУП на гр. Златоград/ - 41 кв.м., публична общинска собственост, съгласно Акт № 977/30.07.2013 г. за публична общинска собственост и част от ПИ с идентификатор 31111.35.703 /представляващи част от тротоарна площ/ – 24 кв.м., публична общинска собственост.
Исканото изменение е във връзка с необходимостта за поставяне на навес осигуряващ по-стабилна защита на местата за сядане извън сградата на кафе-аператива. До сега ползваните чадъри и тенти, при силен вятър, са предизвиквали опасни за нанасяне на щети ситуации. Едновременно с по-стабилната конструкция на навеса, ще се осигури и необходимата естетика на същия.
Общинският експертен съвет по устройство на територията на Община Златоград е разгледал предложението за изменение на ПУП-ПР и счита, че може да бъдат издадени Становище на Главен архитект и Заповед на Кмета на Община Златоград за допускане изработването на проект за изменение на ПУП, но процедурата може да продължи единствено след положително решение на Общински съвет.

Във връзка с гореизложеното, предлагам следния проект за: 
РЕШЕНИЕ:

Предложението на Кмета на Община Златоград е мотивирано и законосъобразно, с исканото изменение на Подробен устройствен план – План за регулация (ПУП – ПР) в обхват на Урегулиран поземлен имот (УПИ) ХІІ-Търговия и услуги, кв.46 по ПУП на гр.Златоград (ПИ с идентификатор 31111.35.740 по Кадастрална карта на гр.Златоград) и УПИ ХІ-За автобусна спирка, кв.46 по ПУП на гр.Златоград (ПИ с идентификатор 31111.35.739 по Кадастрална карта на гр.Златоград), се променят западната и южната регулационни линии на УПИ ХІІ-Търговия и услуги, кв.46 по ПУП на гр.Златоград, като се включат част от ПИ с идентификатор 31111.35.739 – 41 кв.м., публична общинска собственост, съгласно Акт № 977/30.07.2013 г. и част от ПИ с идентификатор 31111.35.703 /представляващи част от тротоарна площ/ – 24 кв.м., публична общинска собственост. 
Промяната ще даде възможност за пълноценно използване на площта, по отношение на поставяемите елементи извън сградата на кафе-аператива, тяхната по-стабилна защита и по-добра естетика. 
След  като  обсъди предложението на Кмета на Община Златоград и на основание чл.21, ал.1, т. 8 във връзка с ал. 2 от Закона за местното самоуправление и местната администрация и чл.6, ал.1 и ал. 3 от Закона за общинската собственост и чл.5, ал.7 от Наредба № 2 на Общински съвет Златоград за реда за придобиване, управление и разпореждане с общинско имущество, Общински съвет Златоград
РЕШИ:

Дава съгласие за промяна на собствеността от публична в частна общинска собственост на част от ПИ с идентификатор 31111.35.739 – 41 кв.м. и част от ПИ с идентификатор 31111.35.703 – 24 кв.м., които се включват в УПИ ХІІ-Търговия и услуги, кв.46 по ПУП на гр.Златоград.

Приложения:

· Заявление с вх.№ 52-00-450/25.05.2021 г. от Община Златоград – Кмет Мирослав Янчев и ЕТ „Ели-75-Елка Арнаудова“;

· Договор № 85/23.06.2014 г. за учредяване право на строеж върху недвижим имот-частна общинска собственост срещу изграждане на друг обект за нуждите на Община Златоград; 

· Акт № 977/30.07.2013 г. за публична общинска собственост;

· Акт № 976/30.07.2013 г. за частна общинска собственост;

· Скица № 51/19.05.2021 г.;

· Предложение за изменение на ПУП-ПР;
· Препис-извлечение на Решение № 5.9 по протокол № 5/26.05.2021 г. на ОЕСУТ при Община Златоград.
С уважение,

Мирослав Янчев

Кмет на Община Златоград

Изготвил:

Арх.Руска Запрянова – Главен архитект                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               

Съгласувал:

Златка Цекова - Директор АПО, ОС и З, той и юрисконсулт




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

